Enige VLV-lid wat ’n besigheid bedryf, word genooi om in te skryf. As jy ook ’n meerderheidsaandeel (50 % plus een aandeel) in dié besigheid besit en jou besigheid aan alle regsvereistes beantwoord, voldoen jy aan die vereistes om deel te neem.
Vroue huiwer steeds om in te skryf omdat daar dikwels gemeen word dat hul besighede – gemeet aan ander inskrywings – te klein is. As jy ook só oor jou besigheid voel, kyk gerus met nuwe oë na die kriteria. Hier word nie op die grootste omset gefokus nie, maar liefs op die identifisering van ’n geleentheid, struikelblokke wat oorkom is en die inspirasie wat ’n besigheid bied waardeur andere aangemoedig word om dieselfde te doen. Enigiemand wat van ’n VLVK-vroue-entrepreneur weet wat só ’n besigheid bedryf, kan haar vir die kompetisie inskryf.
Ses finaliste vir elke kategorie, word voor of op 31 Mei 2015 deur ’n paneel beoordelaars uit al die inskrywings gekies. Die inskrywingsvorm is beskikbaar op die Vroue-Landbouvereniging van Kaapland se webwerf by www.vlv.co.za. Die sluitingsdatum vir inskrywings is 30 Junie 2015. Inskrywings moet gestuur word aan: VLVK-entrepreneurs- kompetisie, Posbus 273, Stellenbosch,7599
Daar is twee kategorieë: Kategorie A is vir groot besigheid en Kategorie B is vir klein besighede. Die beoordeelaars sal self besluit om inskrywings in ‘n sekere kategorie in te deel.
Die wenners sal deur ’n onafhanklike paneel beoordelaars aangewys word. Die besluit is finaal en geen korrespondensie sal gevoer word ná die wenners aangekondig is nie.
Vroue wat inskryf, het ’n onbenutte geleentheid raakgesien en dit gebruik om ’n lewensvatbare, volhoubare besigheid te skep. Dié vroue se entrepreneurskap moet kan dien as inspirasie vir ander vroue in soortgelyke omstandighede om iets soortgelyks te doen.
* Erkenning sal alleenlik gegee word aan vroue wat al die relevante inligting teen die bestemde sperdatums voorsien het. Laat inskrywings (wat ná 30 April 2015 ontvang word) sal nie in aanmerking kom nie. Die organiseerders van die kompetisie aanvaar geen aanspreeklikheid vir posvertragings of vir inskrywings wat in die pos verlore mag raak nie.